钦定古今图书集成/明伦汇编/氏族典/第431卷 > 赵孟崧
## 钦定古今图书集成/明伦汇编/氏族典/第431卷 > 赵孟崧

按《万姓统谱》：孟崧，福王与芮从子。元兵入临安，孟崧
谋举兵，事泄，被执至临安。范文虎诘之，孟崧诟曰：“贼
臣负国，共危社稷。我帝室之胄，欲一刷宗庙之耻，乃
更以为逆乎？”文虎怒，驱出之，过宋庙，呼曰：“太祖太宗
之灵在天，何以使孟崧至此？”杭人莫不陨涕。既死，雷
霆昼晦者久之。